શીર્ષક: યસ બૅન્ક સાંજથી ફરી ઍક્ટિવ, 50,000ની મર્યાદા પણ હઠશે - Top News\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સમાચાર સંસ્થા એએનઆઈના જણાવ્યા મુજબ યસ બૅન્ક બુધવારે સાંજે 6 વાગ્યાથી સંપૂર્ણ ઍક્ટિવ થઈ જશે. 

ગત 14 માર્ચે  યસ બૅન્ક મામલે મોદી સરકારની કૅબિનેટ બેઠકમાં મહત્ત્વનો નિર્ણય લેવાયો હતો. કૅબિનેટે યસ બૅન્કના રિસ્ટ્રક્ચરિંગને મંજૂરી આપી હતી.

કૅબિનેટની મંજૂરી બાદ નેશનલાઇઝડ બૅન્ક એસબીઆઈ અને ખાનગી બૅન્કો રોકાણ માટે સામે આવી છે.

જે ચાર બૅન્કોએ યસ બૅન્કમાં રોકાણની જાહેરાત કરી છે, તેમાં ICICI બૅન્ક, HDFC બૅન્ક, ઍક્સિસ બૅન્ક અને કોટક બૅન્કનું નામ સામેલ છે.

અગાઉ નાણામંત્રી નિર્મલા સીતારમણે પ્રેસ કૉન્ફરન્સ કરીને કહ્યું હતું કે યસ બૅન્કને સંકટમાંથી કાઢવા માટે તીવ્ર ગતિએ કામ ચાલી રહ્યું છે.

પહેલાં તેની કૅપિટલ 1100 કરોડ હતી, જે હવે વધારીને 6200 કરોડ કરી દેવામાં આવી છે.

5 માર્ચે આરબીઆઈએ યસ બૅન્કનું બોર્ડ બરખાસ્ત કરી 50,000ની મર્યાદા લાગુ કરી હતી. 

લોકોને જીવનો ખતરો હોય ત્યારે સાંસદો ભાગી શકે નહીં : નરેન્દ્ર મોદી

ટાઇમ્સ ઑફ ઇન્ડિયાના અહેવાલ અનુસાર વડા પ્રધાન નરેન્દ્ર મોદીએ કહ્યું કે જ્યારે ઘણા બધા લોકો પોતાના જીવ પર ખતરો હોવા છત્તાં ડ્યૂટી પર હોય ત્યારે સંસદસભ્યો પોતાની જવાબદારીમાંથી ભાગી શકે નહીં.

વડા પ્રધાન નરેન્દ્ર મોદીએ ભાજપની સંસદ સભ્યોની મીટિંગમાં કોરોના વાઇરસના કારણે સંસદના બજેટ સત્રને અટકાવવાની વાત પર આ નિવેદન આપ્યું હતું. 

ભાજપના એક સંસદ સભ્યએ વડા પ્રધાને ટાંકીને કહ્યું હતું કે, ''હું જે સાંભળી રહ્યો છું તે ખોટું સાંભળી રહ્યો છું. મહામારી સામેની લડાઈમાં સંસદ સભ્યોએ સૌથી આગળ રહેવું જોઈએ. જે દેશમાં મોટાપ્રમાણમાં મહામારી લાગુ પડી છે ત્યાંથી ભારતીયોને બહાર કાઢવાનું કામ ભારતીય હવાઈદળ અને ઍર ઇન્ડિયાના ક્રૂ મેમ્બર કરી રહ્યા છે તે અંગે આપણે વિચારવું જોઈએ. પેશન્ટ સાથે કામ કરાત ડૉક્ટર અને નર્સ ઉપરાંત ભારત બહારથી આવતા લોકોના સામાનને પહોંચાડતા લોકો વિશે વિચારવું જોઈએ. જો તે લોકો આ સમયે રજા લે તો?''

ઉલ્લેખનીય છે કે સંસદનું બજેટ સત્ર 3 એપ્રિલ સુધી ચાલવાનું છે. 

નીતિન પટેલે કહ્યું અમારા ધારાસભ્યોને મેડિકલ ચેકઅપની સુવિધા આપજો

ડેક્કન હેરલ્ડના અહેવાલ અનુસાર ગુજરાતના નાયબ મુખ્ય મંત્રી નિતીન પટેલે રાજસ્થાનના મુખ્ય પ્રધાન અશોક ગેહલોતને પત્ર લખીને ગુજરાત કૉંગ્રેસના ધારાસભ્યોને યોગ્ય મેડિકલ ચેકઅપ અને મેડિકલ સુવિધા આપવા કહ્યું છે. 

નીતિન પટેલ પત્રમાં લખ્યું છે, "ગુજરાતના 65 જેટલાં ધારાસભ્યો રાજસ્થાન ગયા છે અને હાલ જયપુરની શિવ વિલાસ...